

KLASA: 320-01/23-01/4

URBROJ: 2196-23-01

Nuštar, 13. srpnja 2023. godine

Na temelju članka 31. stavaka 5. i 7. Zakona o poljoprivrednom zemljištu ("Narodne novine", broj 20/18, 115/18,98/2019 i 57/22), Programa raspolaganja poljoprivrednim zemljištem u vlasništvu Republike Hrvatske na području općine Nuštar ("Službeni vjesnik Vukovarsko-srijemske županije", broj 3/2020) na koji je Ministarstvo poljoprivrede dalo suglasnost, KLASA:945-01/18-01/603, URBROJ: 525-07/0172-20-5 od 17. srpnja 2020. godine, prijedloga Odluke o raspisivanju javnog natječaja za zakuppoljoprivrednog zemljišta u vlasništvu Republike Hrvatske na području OpćineNuštarna koju je Ministarstvo poljoprivrede dalo suglasnost, KLASA: 320-02/22-01/379, URBROJ: 525-06/179-23-5 od 11. svibnja 2023. godine, članka 30. Statuta Općine Nuštar („Službeni vjesnik“ Vukovarsko-srijemske županije broj 05/21 i 06/23) Općinsko vijeće Općine Nuštar na svojoj 15. sjednici, održanoj 13. srpnja 2023. godine, donijelo je

**ODLUKU**

**o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Nuštar**

**I.**

Raspisuje se javni natječaj za zakup poljoprivrednog zemljišta u vlasništvu države na području Općine u katastarskim općinama: Nuštar, Cerić i Marinci, koje je Programom raspolaganja poljoprivrednim zemljištem u vlasništvu Republike Hrvatske na području Općine predviđeno za zakup ili je predviđeno za povrat ili ostale namjene.

Na **rok od 25 godina** s mogućnošću produljenja za isto razdoblje za trajne nasade daje se u zakup zemljište koje je navedeno u tablici 1., a koja se nalazi u prilogu ove Odluke i čini njezin sastavni dio.

Na **rok od 15 godina** s mogućnošću produljenja za isto razdoblje za ostale vrste proizvodnje daje se u zakup zemljište koje je navedeno u tablici 1., a koja se nalazi u prilogu ove Odluke i čini njezin sastavni dio.

**II.**

Poljoprivredno zemljište koje je Programom raspolaganja poljoprivrednim zemljištem u vlasništvu Republike Hrvatske za Općinu predviđeno za povrat, ostale namjene kao i poljoprivredno zemljište u izvanknjižnom vlasništvu države, daje se u zakup na rok do 5 godina, s mogućnošću produljenja, odnosno do pravomoćnosti rješenja o povratu sukladno posebnom propisu ili do privođenja tog zemljišta namjeni utvrđenoj prostornim planom.

Na **rok do 5 godina** s mogućnošću produljenja za isto razdoblje daje se u zakup zemljište koje je navedeno u tablici 2., a koja se nalazi u prilogu ove Odluke i čini njezin sastavni dio.

**III.**

Općinsko vijeće Općine Nuštar provest će postupak javnog natječaja prikupljanjem pisanih ponuda.

**IV.**

Početna cijena u natječaju utvrđena je na temelju Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture ("Narodne novine", broj 89/2018).

**V.**

Maksimalna površina koja se može dati u zakup pojedinoj fizičkoj ili pravnoj osobi iznosi **5 ha**, a uračunavaju se sve površine poljoprivrednog zemljišta u vlasništvu države koje pojedina fizička ili pravna osoba i s njom povezane fizičke i pravne osobe koriste na području te jedinice lokalne samouprave na temelju svih ugovora sklopljenih do dana raspisivanja javnog natječaja sukladno odredbama prijašnjih zakona o poljoprivrednom zemljištu i Zakona o poljoprivrednom zemljištu ("Narodne novine", broj 20/18, 115/18,98/2019 i 57/22).

**VI.**

Tekst javnog natječaja za zakup poljoprivrednog zemljišta objavljuje se na mrežnoj stranici Općine Nuštar i mrežnoj stranici Ministarstva poljoprivrede u trajanju od 30 dana.

Općina Nuštar tekst javnog natječaja može objaviti i na oglasnoj ploči.

Pisane ponude se dostavljaju Općini Nuštar u roku od 30 dana od objave natječaja na oglasnoj ploči i mrežnoj stranici Općine Nuštar.

**VII.**

Tekst javnog natječaja za zakup poljoprivrednog zemljišta u vlasništvu Republike Hrvatske na području Općine Nuštar sa popisom čestica, nalazi se u prilogu ove Odluke i čini njezin sastavni dio.

**VIII.**

Prijedlog odluke o izboru najpovoljnije ponude za zakup koju utvrđuje Povjerenstvo za zakup poljoprivrednog zemljišta u vlasništvu države s popratnom dokumentacijom dostavlja se na prethodnu suglasnost Ministarstvu poljoprivrede.

Nakon dobivanja prethodne suglasnosti Ministarstva Odluku o izboru najpovoljnije ponude za zakup donosi općinsko ili gradsko vijeće Općine Nuštar na prvoj sjednici općinskog ili gradskog vijeća koja će se održati nakon zaprimanja suglasnosti Ministarstva poljoprivrede.

**IX.**

Stručne poslove u vezi s postupkom provedbe javnog natječaja za zakup obavlja Jedinstveni upravni odjel Općine Nuštar.

**X.**

Ova Odluka stupa na snagu danom objave, a objavit će se u „Službenom glasniku Vukovarsko-srijemske županije“.

OPĆINA NUŠTAR

OPĆINSKO VIJEĆE

PREDSJEDNIK VIJEĆA

Darko Čuljak